ཡུལ་ལྷ་སྤྱིའི་བསང་མཆོད་དགོས་འདོད་ཀུན་འབྱུང་བཞུགས།
༄༅། ། ཧཱུཾ མི་འགྱུར་དོན་དམ་སྐྱེ་འགག་བྲལ་བའི་ཀློང་། ། སྲིད་གསུམ་སྡེ་
བརྒྱད་འབྱུང་བོ་དྲེགས་པའི་ཚོགས། ། རྡོ་རྗེའི་དམ་ཚིག་བཀའ་ཡིས་འདུལ་མཛད་
པ༑༑ གསང་བདག་རིག་འཛིན་པདྨས་བྱིན་ཆེན་ཕོབ། ། དབུས་འགྱུར་ཤར་ཕྱོགས་
རྒྱལ་མོ་རོང་གི་ཆ། ། གཡའ་སྤང་བྲག་གི་རི་བོར་བརྟེན་བཅས་པ། ། དམུ་སྲས་བདུད་
འདུལ་གཉན་རིགས་སྟོབས་ལྡན་རྗེ། ། ལྷ་རྩེ་ཁྱུང་རི་དབའ་བོ་དགྲ་འདུལ་སོགས། །
ཕྱོགས་བཞིའི་ཡུལ་བདག་དྲེགས་པའི་དབང་བོ་ཀུན། ། དམ་ཚིག་དབང་གིས་གནས་
འདིར་ས་མཱ་ཛཿ དོན་དམ་སྤྲོས་པའི་མཚན་མ་མི་དམིགས་ཀྱང་། ། རྟེན་འབྲེལ་སྣ་
ཚོགས་རྨི་ལམ་རོལ་རྩེད་བཞིན། ། ཅིར་ཡང་སྣང་བའི་ངོ་མཚར་མཆོད་པའི་སྤྲིན། །
དཀར་དམར་གཏོཪ་མ་རི་ཡི་དབང་བོར་འགྲན། ། ཀླུ་སྨན་ཇ་ཆང་བཏུང་བ་མཚོ་རུ་
བསྐྱིལ། ། དར་ཟབ་འདོད་དགུའི་བང་མཛོད་རྫ་ལྟར་བསྙིལ། ། ལྷ་ཤིང་དུད་པ་ལང་
ལོང་བར་སྣང་ཁྱབ། ། ལྷ་ཁྱོད་དགྱེས་པ་སྐྱེད་ཕྱིར་འབུལ་ལགས་ན། ། སྐུ་མདོག་
དམར་སྔོན་ཁྲོ་གཏུམ་བརྗིད་པའི་ཉམས། ། དགྲ་སྟ་སྤྲུལ་ཞགས་ཐོགས་ཏེ་དམག་
དཔུང་འགྱེད། ། འབྲོང་གཡག་རྟ་དམར་མ་ངེས་སྟེང་ན་རོལ། ། ཀླུ་གཉན་འབུམ་
སྡེའི་འཁོར་དང་བཅས་ཁྱོད་ཀྱིས། ། པདྨ་ཐོད་ཕྲེང་དབང་ཆེན་དཔའ་བོ་ཡི། ། དམ་
ཚིག་རྡོ་རྗེའི་རྒྱ་ལས་མ་འདའ་བར། ། ཀོ་ལོང་ཕྲག་དོག་གནོད་འཚེའི་གདུག་རྩུབ་
ཀུན། ། རིང་དུ་དོར་ལ་བྱམས་པས་སྡོང་གྲོགས་མཛོད། ། ཕན་བདེའི་རྩ་བ་རྒྱལ་བའི་
བསྟན་པ་སྐྱོངས། ། ཡངས་པའི་འཇིག་རྟེན་སྤྱི་དང་དགྲ་ལྷ་ཁྱོད། ། མཆོད་པའི་ལྗོངས་
- 177 -

བསང་མཆོདཀྱི་རིམ་པ་ཕྱོགས་བསྒྲིགས་སུ་བཀོད་པ།
འདིའི་མི་ཕྱུགས་ལོ་ཏོག་རྣམས། ། ཁྱོད་ལ་བཅོལ་གྱི་མ་གཡེལ་སྲུང་སྐྱོབ་མཛོད། །
ནད་རིམས་མུ་གེ་སད་སེར་བཙའ་ཐན་སོགས། ། མི་འདོད་བཪ་ཆད་རྐྱེན་ངན་སྤྲིན་
གྱི་ཕྲེང་། ། མཐུ་དཔུང་འཐོར་བྱེད་ཤུགས་ཀྱིས་མཐར་སྐྲོད་ལ། ། བདེ་སྐྱིད་རྟ་བདུན་
གཟི་འོད་འབར་བར་མཛོད། ། ཚེ་བསོད་མངའ་ཐང་ཡར་ཟླའི་དཔལ་ལ་འགྲན། །
སྟོབས་འབྱོར་ཕུན་ཚོགས་དབྱར་མཚོའི་རྗེས་སུ་འགྲོ། ། ལུས་ཅན་མཐའ་དག་ཡིད་
མཐུན་དགེ་ལ་གཞོལ། ། འཕྲལ་ཡུན་བཀྲ་ཤིས་བདེ་ལེགས་རྒྱས་པར་མཛོད། ། ཅེས་པ་
འདི་ནིདོན་གཉེར་བ་འགའི་དོན་དུ། ༧ ཀིརྟིའི་སྤྲུལ་མིང་བས་བྲིས་པ་ཛ་ཡནྟུ།